text: De 10 dyreste ejendomme i Danmark 
  31 oktober 2014 kl. 07.19
  På listen over de 10 dyreste ejendomme i Danmark ligger kun to udenfor Nordsjælland. Det ene i Lunderskov.
  Der er havudsigt fra soveværelset, der er en pool i strandkanten, der er eksklusive hestestalde og godser med historie, og det har sin pris.
  Udbudspriserne på Danmarks dyreste ejendomme starter ved 38 millioner kroner og fortsætter op til 100 millioner kroner. Faktisk koster de 10 dyreste ejendomme i Danmark det samme som de 1.571 billigste villaer, land- og lystejendomme, der er udbudt til salg netop nu.
  Mange af ejendommene er palæer fra omkring 1900-tallet, der er blevet restaureret og moderniseret efter alle kunstens regler, og mange af dem har spektakulære havudsigter.
  Den billigste af de dyre ejendomme ligger i Lunderskov. Så vi viser her listen "nedefra"(klik på linket for at se meget mere om ejendommene):
  10. Lejrskov Kirkevej 21, 6640 Lunderskov http://www.boligsiden.dk/salg/942003495 
  Den yngste ejendom på listen er denne landejendom fra 1988. Et imponerende bygningsværk med 750 kvadratmeter bolig og 1.390.000 kvadratmeter grund placeret i Lunderskov vest for Kolding. Udbudspris: 38.000.000 kr.
  9. Aurehøjvej 24, 2900 Hellerup http://www.boligsiden.dk/salg/353562743 
  Istandsat palæejendom fra 1893 beliggende i Hellerup ca. 1 kilometer fra Øresund. Du får 360 smukke boligkvadratmeter og 421 kvadratmeter kælder. Udbudspris: 38.000.000 kroner.
  8. Immortellevej 13A, 2950 Vedbæk http://www.boligsiden.dk/salg/895875684 
  En ejendom i særklasse placeret på en ugeneret grund direkte til Øresund. Spædende villa med store rum med direkte havudsigt. Udbudspris: 39.950.000 kr.
  7. Bjørnemosevej 40, 5700 Svendborg http://www.boligsiden.dk/salg/719028000 
  Fyns bidrag til top 10-listen er Bjørnemose Gods, der ligger direkte til vandet ved Svendborg. Godset er smukt og idyllisk og byder på alt, hvad du vil forvente af en moderne og restaureret ejendom med en kuffert fuld af historie. Udbudspris: 42.900.000 kr.
  6. Vedbæk Strandvej 504B, 2950 Vedbæk http://www.boligsiden.dk/salg/922749977 
  Kan du ikke nøjes med mindre end en luksusvilla tegnet af Arne Jacobsen, har du den her. Denne villa, der ligger direkte til Øresund, er opført i 1952, men blev moderniseret for 20 millioner kroner i 2009. Udbudspris: 45.000.000 kr.
  5. Richelieus Allé 4, 2900 Hellerup http://www.boligsiden.dk/salg/796126411 
  Endnu en Øresundsvilla tager en plads på listen. Denne gang en villa i tre plan fra 1907 men ombygget i år 2000. Her er der også separat strandhus med sauna. Udbudspris: 48.000.000 kr.
  4. Plejeltvej 20, 3100 Hornbæk http://www.boligsiden.dk/salg/629928361 
  Kæmpestor nyopført/renoveret landejendom midt i Nordsjælland. Du får over 1.000 kvadratmeter bolig, hestestald, ridehus og 51 HA økologisk drevet jagt- og landbrugsjord. Til den pladskrævende og friluftsglade familie. Udbudspris: 49.500.000 kr.
  3. A N Hansens Alle 38, 2900 Hellerup http://www.boligsiden.dk/salg/800815029 
  Vanvittig smuk og eksklusiv øresundsvilla, der er totalt renoveret. Lyse rum og havudsigt præger denne 418 kvadratmeter store villa. Udbudspris: 68.000.000 kr.
  2. Taarbæk Strandvej 24, 2930 Klampenborg http://www.boligsiden.dk/salg/802884837 
  Gennemistandsat palæejendom direkte til Øresund. Her er den udendørs pool anlagt så tæt på strandkanten, du kan komme, så du kan nyde havet ? uden at hoppe i. Udbudspris: 77.900.000 kr.
  1. Vedbæk strandvej 328, 2950 Vedbæk http://www.boligsiden.dk/salg/997497577 
  Danmarks dyreste ejendom er Rosenlund, der også ligger direkte ud til Øresund. Rosenlund er ligeledes smukt restaureret i de bedste materialer. Udbudsprisen er netop sænket med intet mindre end 20 millioner kroner. Udbudspris: 100.000.000 kr.
  